পুলিশ জানায়, বৃদ্ধ গোপাল বাছাড় অসুস্থ স্ত্রী রাধারানিকে নিয়ে জয়নগর থানার ঢোসা চনন্দেশ্বরে থাকেন। ছেলেরা থাকেন সোনারপুরের চণ্ডীতলায়। ছেলেদের কাছে তিনি আর্থিক সাহায্য চেয়েছিলেন। তাতে ছেলেরা কর্ণপাত না করায় সম্প্রতি তিনি খোরপোশ দাবি করে আদালতে যান। তাতেই খেপে যায় ছেলেরা। এক ছেলে নীলমণি জয়নগরের বাড়িতে এসে বাবাকে মারধর করে। লাঠি দিয়ে মেরে মাথা ফাটিয়ে দেয়। ছেলের এমন মূর্তিতে মানসিক ভাবে ভেঙে পড়েন বৃদ্ধ মা-বাবা। পুলিশের কাছে গিয়ে ছেলের বিরুদ্ধে মারধরের অভিযোগ করেন। ‌